rejauldu/bengali-wikipedia huggingface dataset:
নটর ডেম বিশ্ববিদ্যালয় বাংলাদেশ বাংলাদেশের একটি বেসরকারি ক্যাথলিক বিশ্ববিদ্যালয়। এটির স্থায়ী ক্যাম্পাস ঢাকার মতিঝিল আরামবাগে অবস্থিত। ২০১৩ সালের ২৯ এপ্রিল বাংলাদেশ সরকারের অনুমোদন গ্রহণপূর্বক ক্যাথলিক খ্রিস্টান ধর্মযাজকবৃন্দ কর্তৃক এটি প্রতিষ্ঠিত হয়। ১৯৯২ সালের বাংলাদেশ বেসরকারি বিশ্ববিদ্যালয় আইনে এটি পরিচালিত হয়। ২০১৪ সালে নটর ডেম বিশ্ববিদ্যালয়ের একাডেমিক কার্যক্রম শুরু করে।   ইতিহাস  thumb|নটর ডেম বিশ্ববিদ্যালয়ের ২য় ব্যাচের ওরিএন্টেশন প্রোগ্রামে ড. কামাল হোসেন বক্তব্য দিচ্ছেন ২০১৩ সালে নটর ডেম বিশ্ববিদ্যালয় বাংলাদেশ প্রতিষ্ঠিত হলেও এই বিশ্ববিদ্যালয়ের বীজ বোপিত হয়েছিল নটর ডেম কলেজ প্রতিষ্ঠা কাল, ১৯৪৯ সালে। পর্যাপ্ত জনবল ও অর্থাভাবে বেশ কয়েকবার ক্যাথলিক ধর্মযাজকবৃন্দ উদ্যোগ নিলেও তা বেশি দূর এগোতে পারেনি। অতঃপর পবিত্র ক্রুশ সংঘ ও নটর ডেম কলেজের সহযোগিতায় বিশ্ববিদ্যালয়ের পরিকল্পনা ২০১৩ সালে এসে বাস্তবায়িত হয় এবং ২০১৪ সাল থেকে বিশ্ববিদ্যালয়ে ছাত্র-ছাত্রী ভর্তি কার্যক্রম শুরু হয়।   বিভাগসমূহ  বর্তমানে নটর ডেম বিশ্ববিদ্যালয়ে পাঁচটি বিভাগে একাডেমিক কার্যক্রম চলছে। বিভাগ পাঁচটি হল:  কম্পিউটার বিজ্ঞান ও প্রকৌশল (বি.এসসি, এম.এসসি)  অর্থনীতি (বি.এস.এস, এম.এস.এস)  আইন (এল.এল.বি, এল.এল.এম)  ইংরেজি (বি.এ, এম.এ)  ব্যাবসায় প্রশাসন (বি.বি.এ, এম.বি.এ-নিয়মিত, এম.বি.এ-এক্সিকিউটিভ) এছাড়াও ইলেকট্রিক অ্যান্ড ইলেকট্রনিক ইঞ্জিনিয়ারিং, দর্শন এবং আরো কিছু বিভাগ পরিকল্পনাধীন আছে।   একাডেমিক প্রোগ্রাম   কম্পিউটার বিজ্ঞান ও প্রকৌশলে স্নাতক (সিএসই)  ব্যবসায় প্রশাসনে ব্যাচেলর (বিবিএ)  ব্যবসায় প্রশাসনে মাস্টার্স (এমবিএ)  ব্যবসায় প্রশাসনে এক্সেকিউটিভে মাস্টার (ইএমবিএ)  অর্থনীতিতে স্নাতক  আইনে ব্যাচেলর (এলএলবি)  ইংরেজি ভাষা ও সাহিত্যে স্নাতক (ইএলএল)   ক্যাম্পাস   নটর ডেম কলেজের দক্ষিণ দিকে চার বিঘা জমিতে নটর ডেম বিশ্ববিদ্যালয়ের স্থায়ী ক্যাম্পাস অবস্থিত। নটর ডেম বিশ্ববিদ্যালয় বাংলাদেশ সূচনালগ্ন থেকেই তার স্থায়ী ক্যাম্পাসের জন্য নির্ধারিত স্থানেই সকল একাডেমিক কার্যক্রম পরিচালনা করছে। অদূর ভবিষ্যতে নটর ডেম বিশ্ববিদ্যালয় একটি বিশতলা ভবনের নির্মাণ কার্যক্রম শুরু করার পরিকল্পনা হাতে নিয়েছে।   গ্যালারি    তথ্যসূত্র   বহিঃসংযোগ  অফিসিয়াল ওয়েবসাইট  বিষয়শ্রেণী:বাংলাদেশের বেসরকারি বিশ্ববিদ্যালয় বিষয়শ্রেণী:খ্রিস্টান শিক্ষাপ্রতিষ্ঠান বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:২০১৩-এ বাংলাদেশে প্রতিষ্ঠিত
প্রমোদকুমার চট্টোপাধ্যায় (১৮৮৫ - ২২ সেপ্টেম্বর ১৯৭৯)একজন শিল্পী এবং আধ্যাত্মিক বিষয়ক লেখক। তন্ত্রধর্মের উপর তার লেখালেখির জন্যই তিনি বিখ্যাত। কলকাতার গভর্নমেন্ট আর্ট কলেজ থেকে উত্তীর্ণ হয়ে কিছুদিন বরোদা আর্ট কলেজে অধ্যক্ষতা করেন। তিনি মসলিপত্তমে অন্ধ্র জাতীয় কলাশালার প্রতিষ্ঠাতা অধ্যক্ষ ছিলেন।সংসদ বাঙালি চরিতাভিধান - প্রথম খণ্ড - সাহিত্য সংসদ  তার আঁকা বহু ছবির মধ্যে উল্লেখযোগ্য হল ঊষা ও বরুণ (বর্তমানে ইটালিতে), হরপার্বতী, শিবনৃত্য, চন্দ্রশেখর (বর্তমানে রাশিয়ায়), মনসা, আম্রপালী প্রভৃতি। তিনি ভালো প্রতিকৃতি আঁকতে পারতেন। তার আঁকা শ্রীরামকৃষ্ণ, শ্রীঅরবিন্দ, বঙ্কিমচন্দ্র প্রভৃতি উল্লেখযোগ্য।  তিনি তন্ত্রের রহস্য সন্ধানে ভারত ও তিব্বতের বহু দুর্গম অঞ্চলে ঘুরেছেন। বহু তান্ত্রিক এবং সন্ন্যাসীদের সাথে আলাপচারিতা করেছেন। এই বিষয় নিয়ে তার রচিত বিখ্যাত বই তন্ত্রাভিলাষীর সাধুসঙ্গ। তার আত্মজীবনী মূলক বই হল প্রাণকুমার।   তিনি ১৯৫৩ খ্রিষ্টাব্দ থেকে ১৯৭৫ খ্রিষ্টাব্দ অবধি পণ্ডিচেরী আশ্রমে কাটিয়েছেন। বহু সম্মান ও পুরস্কার লাভ করেছেন। চিত্রশিল্পে তার অবদানের জন্য তাকে রাজ্যের একাডেমি পুরস্কার দেওয়া হয়।   তার কয়েকটি উল্লেখযোগ্য বইয়ের নাম হল :  প্রাণকুমার  হিমালয়পারে কৈলাস ও মানস সরোবর  হিমালয়ের মহাতীর্থে  যমুনোত্তরী হতে গঙ্গোত্তরী ও গোমুখ  হরি যাকে রাখেন  অবধূত ও যোগিসঙ্গ  মুক্তপুরুষ প্রসঙ্গ  অতীত স্বপন সেকাল ও একাল  জলাধারের অন্তরীক্ষ  পঞ্চমা  অদৃষ্ট রহস্য  প্রাণকুমার  তন্ত্রাভিলাষীর সাধুসঙ্গ  দীপঙ্করের উপনয়নে - কাব্যগ্রন্থ   তথ্যসূত্র   বিষয়শ্রেণী:বাঙালি লেখক বিষয়শ্রেণী:বাঙালি শিল্পী বিষয়শ্রেণী:বাঙালি সাহিত্যিক
ব্র্যাডলি "ব্র্যাড" জোনস (জন্ম: ১৯ মার্চ ১৯৮২) হলেন অস্ট্রেলিয়ার একজন পেশাদার ফুটবলার, যিনি এরেডিভিসির ফেয়েনুর্ড ক্লাবে গোলরক্ষক হিসেবে খেলেন। তিনি মিডল্‌স্‌ব্রোতে প্রায় এক দশকের বেসি সময় ধরে খেলেছেন এবং বেশ কয়েকবার নিম্ন লিগের স্টকপোর্ট কাউন্টি, রথ্যারহ্যাম ইউনাইটেড, ব্ল্যাকপুল এবং শেফিল্ড ওয়েন্সডের মতো দলে ধারে খেলেছেন। এছাড়াও তিনি আয়ারল্যান্ডের দল শেলবোর্নেও এক মৌসুমের জন্য ধারে খেলেছেন। ২০১০ সালের আগস্ট মাসে, তিনি লিভারপুলের সাথে ২.৩ মিলিয়ন ইউরোর বিনিময়ে চুক্তি স্বাক্ষর করেন। সেখানে তিনি ৪ মৌসুম অতিবাহিত করেন, সেসময় তিনি দলের একজন বদলি গোলরক্ষক হিসেবে স্থান পেতেন। ২০১৬ সালের আগস্ট মাসে, তিনি ১ বছরের জন্য ফেয়েনুর্ড ক্লাবে যোগদান করার পূর্বে ব্র্যাডফোর্ড সিটি এবং এনইসি দলে খেলেছেন। ২০১৭ সালের ২২ মে তারিখে, তিনি ফেয়েনুর্ড ক্লাবের সাথে তার চুক্তি আরো ২ বছরের জন্য প্রসার করেন।  সম্মাননা ব্ল্যাকপুল ফুটবল লিগ ট্রফি: ২০০৩–০৪  ফেয়েনুর্ড এরেডিভিসি: ২০১৬–১৭ জোহান ক্রুইফ শিল্ড: ২০১৭  তথ্যসূত্র  বহিঃসংযোগ  সকারু প্রোফাইল  লিভারপুল ইতিহাস প্রোফাইল      বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:ফুটবল গোলরক্ষক বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:ডার্বি কাউন্টি ফুটবল ক্লাবের খেলোয়াড় বিষয়শ্রেণী:আয়ারল্যান্ড প্রজাতন্ত্রে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:২০০৪ গ্রীষ্মকালীন অলিম্পিকের ফুটবলার বিষয়শ্রেণী:লিগ অফ আয়ারল্যান্ড খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:শেলবোর্ন এফসি খেলোয়াড় বিষয়শ্রেণী:স্টকপোর্ট কাউন্টি ফুটবল ক্লাবের খেলোয়াড় বিষয়শ্রেণী:রদারাম ইউনাইটেড ফুটবল ক্লাবের খেলোয়াড় বিষয়শ্রেণী:ব্ল্যাকপুল ফুটবল ক্লাবের খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:ব্র্যাডফোর্ড সিটি এএফসির খেলোয়াড় বিষয়শ্রেণী:এনইসি নিজমেগেন খেলোয়াড় বিষয়শ্রেণী:ফেইয়ানর্টের খেলোয়াড় বিষয়শ্রেণী:অস্ট্রেলিয়ার অলিম্পিক ফুটবলার বিষয়শ্রেণী:জন কার্টিন কলেজ অফ দ্য আর্টসের শিক্ষার্থী বিষয়শ্রেণী:পার্থের (পশ্চিম অস্ট্রেলিয়া) ব্যক্তিত্ব বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:২০০৭ এএফসি এশিয়ান কাপ খেলোয়াড় বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:ইংল্যান্ডে অস্ট্রেলীয় প্রবাসী বিষয়শ্রেণী:নেদারল্যান্ডসে অস্ট্রেলীয় প্রবাসী ক্রীড়াবিদ বিষয়শ্রেণী:আয়ারল্যান্ডে অস্ট্রেলীয় প্রবাসী বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:শেফিল্ড ওয়েঞ্জডে ফুটবল ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:পার্থ গ্লোরি এফসির খেলোয়াড় বিষয়শ্রেণী:সৌদি আরবে প্রবাসী ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
অ্যানি ম্যাকেঞ্জি গোল্ডিং (২৭শে অক্টোবর ১৮৫৫ - ২৮শে ডিসেম্বর ১৯৩৪) ছিলেন একজন অস্ট্রেলিয়ান শিক্ষক, ভোটাধিকার এবং নারীবাদী কর্মী।   প্রাথমিক জীবন  অ্যানি গোল্ডিং নিউ সাউথ ওয়েলসের তাম্বারুরাতে জন্মগ্রহণ করেন। তিনি ছিলেন অ্যান (বিবাহপূর্ব ফ্রেজার) এবং তাঁর স্বামী জোসেফ গোল্ডিংয়ের বড় মেয়ে। তাঁদের পরিবার ছিল ক্যাথলিক।   কর্মজীবন  অ্যানি গোল্ডিং একজন শিক্ষক হিসাবে প্রশিক্ষিত ছিলেন এবং তিনি বাথর্স্টের স্যালিস ফ্ল্যাট প্রভিশনাল বিদ্যালয়ে কাজ করেছেন। ১৮৯৭ - ১৯১৫ সময়কালে গোল্ডিং পাবলিক স্কুল টিচার্স ইনস্টিটিউট কমিটির এবং এনএসডব্লিউ পাবলিক স্কুল টিচার্স অ্যাসোসিয়েশনের কাউন্সিলের সদস্য ছিলেন।   সক্রিয়তা  দুই বোন, বেল এবং কেটের সাথে, অ্যানি ম্যাকেঞ্জি গোল্ডিং নিউ সাউথ ওয়েলসে ভোটাধিকার আন্দোলনের একজন গুরুত্বপূর্ণ সদস্য ছিলেন। পরিবারগুলি এই সময়ে রাজনৈতিক এবং সামাজিক সংস্কার আন্দোলনে কাজ করা লোকদের সমর্থনের জন্য একটি নেটওয়ার্ক তৈরি করেছিল। তিনি ওম্যানহুড ভোটাধিকার লীগ এনএসডব্লিউ-এর সদস্য এবং মহিলা প্রগতিশীল সমিতির প্রতিষ্ঠাতা সদস্য ও সভানেত্রী ছিলেন।  অ্যানি গোল্ডিং মহিলা শ্রমিক ইউনিয়নের উন্নয়নে জড়িত ছিলেন। ১৯৩৪ সালে, তিনি আদিয়ার হলে "ভোটের মাধ্যমে নারীরা কি সুরক্ষিত করেছে" (হোয়াট উইমেন হ্যাভ সিকিওরড থ্রু দ্য ভোট) শিরোনামে একটি বক্তৃতা দেন।   মৃত্যু এবং উত্তরাধিকার  ১৯৩৪ সালের ২৮শে ডিসেম্বর তারিখে, লুইশাম হাসপাতালে, অ্যানি গোল্ডিংয়ের মৃত্যু হয়। এর এক মাস আগে ট্রাম থেকে নামার সময় তিনি দুর্ঘটনায় আহত হয়েছিলেন এবং অবশেষে এটি তাঁর মৃত্যুর কারণ হয়। ১৯৩৪ সালের ৩১শে ডিসেম্বর, আনানডেলে সেন্ট ব্রেণ্ডান চার্চে অন্ত্যেষ্টিক্রিয়ার পরে, ওয়েভারলি কবরস্থানে তাঁকে সমাহিত করা হয়।  চিশলমের ক্যানবেরা শহরতলিতে গোল্ডিং প্লেস অঞ্চলের নামকরণ অ্যানি ম্যাকেঞ্জি গোল্ডিং এবং তাঁর বোন বেল গোল্ডিংয়ের নামে করা হয়েছে।   তথ্যসূত্র   বিষয়শ্রেণী:অস্ট্রেলীয় বিদ্যালয়শিক্ষক বিষয়শ্রেণী:১৯৩৪-এ মৃত্যু বিষয়শ্রেণী:১৮৫৫-এ জন্ম
২০০৪ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল,https://web.archive.org/web/20150402151205/http://corporate.wwe.com/news/2004/wwe-corporate-pete-rose-to-be-inducted-into-wwe-hall-of-fame যেখানে ডাব্লিউডাব্লিউই হল অব ফেমের পঞ্চম শ্রেণিকে অন্তর্ভুক্ত করেছে। এই অনুষ্ঠানটি ২০০৪ সালের ১৩ই মার্চ তারিখে রেসলম্যানিয়া ২০ আয়োজনের পূর্ববর্তী রাতে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির হিল্টন মিডটাউনে অনুষ্ঠিত হয়েছে। জিন ওকারলান্ড এই অনুষ্ঠানের উপস্থাপনা করেছেন।  এই বছরের হল অব ফেম অন্তর্ভুক্তির মূল আকর্ষণ ছিল বিগ জন স্টাড, যাকে বিগ শো হল অব ফেমে অন্তর্ভুক্ত করেছেন। এছাড়াও ডন মুরাকো, গ্রেগ ভ্যালেন্টাইন, হার্লি রেস, সার্জেন্ট স্লোটার এবং পিট রোজের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।  পটভূমি ১৯৯৩ সালে ওয়ার্ল্ড রেসলিং ফেডারেশন (ডাব্লিউডাব্লিউএফ) ডাব্লিউডাব্লিউএফ হল অব ফেম প্রতিষ্ঠা করেছিল। অতঃপর ২২শে মার্চ তারিখে র-এর পর্বে এক ঘোষণায় জানিয়েছিল যে প্রায় দুই মাস পূর্বে মৃত্যুবরণ করা আন্ড্রে দ্য জায়ান্ট হবেন হল অব ফেমের প্রথম অন্তর্ভুক্ত ব্যক্তি। পরবর্তী দুই বছরে, বার্ষিক কিং অফ দ্য রিং প্রতি-দর্শনে-পরিশোধ (পিপিভি) অনুষ্ঠানের সাথে একত্রে হল অব ফেম অনুষ্ঠানটি আয়োজন করা হয়েছিল। ১৯৯৬ সালের অনুষ্ঠানটি সার্ভাইভার সিরিজ অনুষ্ঠানের সাথে অনুষ্ঠিত হয়েছিল, অতঃপর হল অফ ফেম অনুষ্ঠান আয়োজন করা বন্ধ করে দেয়া হয়েছিল। ২০০২ সালে, ডাব্লিউডাব্লিউএফ-এর নাম পরিবর্তন করে ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) করা হয় এবং এই বছরে রেসলম্যানিয়া ২০-এর সাথে সংযুক্ত করে ডাব্লিউডাব্লিউই হল অফ ফেম পুনরায় চালু করা হয়। এই অনুষ্ঠানটি পূর্বের মতো টেলিভিশনে সম্প্রচার করা হয়নি, যদিও রেসলম্যানিয়া অনুষ্ঠানে হল অফ ফেম অনুষ্ঠানটির সারসংক্ষেপ প্রচার করা পর বছরের অন্তর্ভুক্ত ব্যক্তিবর্গ একটি সংক্ষিপ্ত অনুষ্ঠানের জন্য মঞ্চে উপস্থিত হয়েছিল; এরপর থেকে এটি হল অফ ফেমের ঐতিহ্যে পরিণত হয়েছে।  ২০০৪ সালের এই অনুষ্ঠানটি ডাব্লিউডাব্লিউএফ হল অব ফেম কালানুক্রমিকের পঞ্চম অনুষ্ঠান ছিল, যা ১৩ই মার্চ তারিখে রেসলম্যানিয়া ২০ আয়োজনের পূর্ববর্তী রাতে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির হিল্টন মিডটাউনে আয়োজন করার জন্য নির্ধারণ করা হয়েছিল। এই অনুষ্ঠানটি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৪ বিষয়শ্রেণী:২০০৪-এ পেশাদার কুস্তি বিষয়শ্রেণী:২০০৪-এ নিউ ইয়র্ক সিটি বিষয়শ্রেণী:মার্চ ২০০৪-এ মার্কিন যুক্তরাষ্ট্রে ঘটনা বিষয়শ্রেণী:নিউ ইয়র্ক সিটিতে পেশাদার কুস্তি অনুষ্ঠান
থাম্ব|বিক্রয়ের জন্য দোকানে চ্যাঙ্গালিকোডান চাঙ্গালিকোদান নেন্দ্রন কলা বা চ্যাঙ্গালিকোদান নামে খ্যাত কলার একটি জাতের চাষ ভারতের কেরালা রাজ্যের ত্রিসুর জেলার চেঙ্গাজিকোডোডো গ্রামে হয়। চ্যাঙ্গালিকোদান বর্তমানে বাহাথাফুযা নদীর তীরে চাষ করা হয়। এটি গুরুভায়ুর মন্দিরের শ্রীকৃষ্ণ মন্দিরের উপাসনা দেবতার কাযছা কুলা । প্রতি গড় গুচ্ছে  ২০ থেকে ২৫ ফল ধরে। নতুনভাবে, কলা কলা আনা হচ্ছে হনোলুলু থেকে। হোনোলুলুতে তারা এগুলিকে ঐতিহ্যবাহী আমেরিকান খাবার- হ্যামবার্গার, এবং অবশ্যই কোকা-কোলা ধরনের বোতলগুলিতে ব্যবহার করে। চ্যাঙ্গালিকোদান ভৌগোলিক সূচক নিবন্ধন পেয়েছেন ভৌগোলিক সূচক রেজিস্ট্রি, চেন্নাই থেকে ।  চেঙ্গালিকোদান কলা গ্রোয়ার্স অ্যাসোসিয়েশন, ইরুম্যাপেটি নিবন্ধকরণ দেওয়া হয়েছিল।   চাষাবাদ  চ্যাঙ্গালিকোদান অক্টোবর মাসে রোপণ করা হয় এবং জৈবভাবে জন্মে যা একে অস্বাভাবিক হলুদ বর্ণ এবং জমিন দেয়। জৈব সারের বেশি ব্যবহার কলা গুচ্ছগুলির চেহারা প্রভাবিত করতে পারে। এই কলা বৈচিত্র্যের জন্য প্রতিটি স্তরের স্বতন্ত্র মনোযোগ, বিশেষ যত্ন এবং তদারকি প্রয়োজন। সবুজ শাকের সার, ছাই এবং গোবর গোড়া বৃদ্ধির পরিপূরক হিসাবে ব্যবহৃত হয়। চিরাচরিত কৃষকরা পুরানো কলা পাতা দিয়ে কলা গুচ্ছগুলিকে ঢেকে রাখেন যাতে এটি রঙটি পেতে পারে।   আরো দেখুন    কমলাপুর লাল কলা  নানজানগুদ কলা  কুরগ কমলা   তথ্যসূত্র   বিষয়শ্রেণী:কেরলের ভৌগোলিক নির্দেশক বিষয়শ্রেণী:ভারতীয় মার্কা বিষয়শ্রেণী:ক্রান্তীয় ফল বিষয়শ্রেণী:ক্রান্তীয় কৃষি বিষয়শ্রেণী:প্রধান খাদ্য বিষয়শ্রেণী:তন্তু গাছ
থাম্ব|300x300পিক্সেল| বাহামা মানচিত্র নীচে বাহামার সংবাদপত্রগুলির একটি তালিকা রয়েছে।   সংবাদপত্র    অ্যাবাকোনিয়ান, মার্শ হারবার, অ্যাবাকো    বাহামা জার্নাল - নাসাও, নিউ প্রভিডেন্স     বাহামা ন্যাশনাল     বাহামা নিউজ মা বে, ২০০৯ সালে প্রতিষ্ঠিত, ফ্লোরিডার অরল্যান্ডোতে সদর দফতর     বাহামা প্রেস    বাহামা স্পেক্টাটর    বাহামা আনসেন্সরড    বাহামা উইকলি    ইলেউথেরান, ইলিউথের    ফ্রিপোর্ট নিউজ - ফ্রিপোর্ট, গ্র্যান্ড বাহামা আইল্যন্ড     দ্য নাসাউ গার্ডিয়ান - নাসাও, নতুন প্রভিডেন্স     অফিসিয়াল গেজেট দ্য বাহামাস, বাহামাস সরকারের আনুষ্ঠানিক পত্রিকা ১৭৮৩ সালে প্রতিষ্ঠিত   দ্য পাঞ্চ - নাসাও, নিউ প্রভিডেন্স    দ্য ট্রিবিউন - নাসাও, নিউ প্রভিডেন্স   আরো দেখুন    বাহামায় টেলিভিশন   তথ্যসূত্র   বিষয়শ্রেণী:দেশ অনুযায়ী সংবাদপত্রের তালিকা * বিষয়শ্রেণী:বাহামা দ্বীপপুঞ্জের সংবাদপত্র
ডেগেনডরফ () দক্ষিণ জার্মানিতে অবস্থিত একটি শহর। ডেগেনডরফ সীমিত বাবারিয়ান জেলার  একটি বড় প্রশাসনিক অঞ্চল।   ইতিহাস ও ঐতিহ্য    ভূগোল    আবহাওয়া ও জলবায়ু    স্থানীয় সরকার    যাতায়াত    নাগরিক পরিসেবা    অর্থনীতি    জনগোষ্ঠী    সংস্কৃতি    শিক্ষা ও শিক্ষা প্রতিষ্ঠান  thumb|ডেগেনডরফ বিশ্ববিদ্যালয় ১৯৯৪ খ্রিস্টাব্দে ডেগেনডরফ ইন্সটিটিউট অফ টেকনোলজিডেগেনডরফ ইন্সটিটিউট অফ টেকনোলজি। স্থাপিত হয়।   তথ্যসূত্র    বহিঃসংযোগ   City of Deggendorf home page  বিষয়শ্রেণী:ব্যাভারিয়ার শহর
মুস্তাফা হুসনি আস সিবাঈ (১৩৩৩–১৩৮৪ হি/১৯১৩ – ৩ অক্টোবর, ১৯৬৪ খ্রি. ) ছিলেন একজন সিরীয় আলেম, ধর্ম প্রচারক, লেখক, সংসদীয় রাজনীতিবিদ, যিনি ছিলেন আল আযহার বিশ্ববিদ্যালয় থেকে শরিয়া অনুষদে ডক্টরেট ডিগ্রি প্রাপ্ত প্রথম সিরীয় ব্যক্তি। তিনি দামেস্ক বিশ্ববিদ্যালয়ের শরিয়া অনুষদ এবং সিরিয়ায় মুসলিম ব্রাদারহুড আন্দোলনের প্রতিষ্ঠাতা ছিলেন।   তথ্যসূত্র   বিষয়শ্রেণী:মিশরীয় ইসলামপন্থী বিষয়শ্রেণী:মিশরীয় রাজনৈতিক ব্যক্তি বিষয়শ্রেণী:১৯১৫-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:সিরীয় সক্রিয়কর্মী বিষয়শ্রেণী:সিরীয় সালাফি বিষয়শ্রেণী:সিরীয় রাজনীতিবিদ বিষয়শ্রেণী:দামেস্ক বিশ্ববিদ্যালয়ের শিক্ষক বিষয়শ্রেণী:আল-আজহার বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিরীয় সমাজতান্ত্রিক বিরোধী
সহদেব শেখর পঞ্চকোট রাজ্য শাসনকারী শেখর রাজবংশের ত্রিশতম রাজা ছিলেন।   সংক্ষিপ্ত পরিচিতি  সহদেব শেখর পঞ্চকোট রাজ্য শাসনকারী শেখর রাজবংশের উনত্রিশতম রাজা প্রভুনাথ শেখরের পুত্র ছিলেন। তিনি ৮৮৬ খ্রিষ্টাব্দ হতে ৯১২ খ্রিষ্টাব্দ পর্য্যন্ত রাজ্য শাসন করেন। পৃথ্বীনাথ শেখর, মুকুন্দ শেখর, হরিশচন্দ্র শেখর, রুদ্রনাথ শেখর ও বৈজনাথ শেখর নামক তার পাঁচ পুত্র ছিল।   তথ্যসূত্র      বিষয়শ্রেণী:শেখর রাজবংশ
সেলিম ইউসুফ (; জন্ম: ৭ ডিসেম্বর, ১৯৫৯) সিন্ধু প্রদেশের করাচি এলাকায় জন্মগ্রহণকারী প্রথিতযশা ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৯০ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে করাচি ও সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন তিনি।   খেলোয়াড়ী জীবন  ১৯৭৮-৭৯ মৌসুম থেকে ১৯৯৬-৯৭ মৌসুম পর্যন্ত সেলিম ইউসুফের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে ৩২ টেস্ট ও ৮৬টি ওডিআইয়ে অংশগ্রহণ করেছেন সেলিম ইউসুফ। ৫ মার্চ, ১৯৮২ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৫ নভেম্বর, ১৯৯০ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।  ১৯৮৭ সালে এজবাস্টনে স্বাগতিক ইংল্যান্ডের বিপক্ষে অনুষ্ঠিত টেস্টে ব্যক্তিগত সর্বোচ্চ অপরাজিত ৯১ রান করেন। ১৯৮৭ সালের ক্রিকেট বিশ্বকাপে স্মরণীয় অবদান রাখেন। ওয়েস্ট ইন্ডিজের বিপক্ষে নিশ্চিত পরাজয়ের দ্বারপ্রান্তে অবস্থানকারী পাকিস্তান দলকে জয় এনে দেন তিনি।  ১৯৯০ সালে প্রথম উইকেট-রক্ষক হিসেবে সেলিম ইউসুফ একদিনের আন্তর্জাতিকে রেকর্ডসংখ্যক ৩টি স্ট্যাম্পিং করেছিলেন। অদ্যাবধি তার এ রেকর্ডটি যৌথভাবে টিকে রয়েছে।   খেলার ধরন  ওয়াসিম বারি’র যোগ্য উত্তরসূরী হিসেব সেলিম ইউসুফের পাকিস্তান দলে আগমন ঘটে। শুধুমাত্র উইকেট-রক্ষণেই দৃঢ়তা দেখিয়েছিলেন না তিনি। বরঞ্চ পাকিস্তান দলের নিচেরসারিকে শক্তিশালী স্ট্রোক প্লের প্রদর্শন ঘটিয়ে মজবুত করেছেন। দূর্দান্তভাবে লাফিয়ে বেশ কয়েকবার ক্যাচ নেয়াসহ দ্রুততার সাথে স্ট্যাম্পিং করেছেন। টেস্ট ও ওডিআইয়ে কার্যকরী ব্যাটিং করে জয়ের সন্ধান দিয়েছেন পাকিস্তান দলকে।   অবসর  ক্রিকেট খেলা থেকে অবসর গ্রহণের পর পাকিস্তান ক্রিকেট বোর্ডের (পিসিবি) দল নির্বাচকমণ্ডলীর সদস্যরূপে কাজ করেছেন। বর্তমানে তিনি পাকিস্তান কাস্টমস সার্ভিসের প্রিন্সিপাল অ্যাপ্রেইজার হিসেবে দায়িত্বে রয়েছেন। এছাড়াও, বর্তমানে তিনি পিএসএলের বিশেষ প্রাধিকারপ্রাপ্ত দল করাচি কিংসের উপদেষ্টা পরিষদের দায়িত্ব পালন করছেন।http://dailytimes.com.pk/sports/07-Oct-16/babar-gayle-sangakkara-to-join-karachi-kings-in-next-psl-iqbalDaily Times, 2016-10-07. Retrieved 2016-10-13.   তথ্যসূত্র    আরও দেখুন   সেলিম মালিক  মুশতাক মোহাম্মদ  ১৯৮৭ ক্রিকেট বিশ্বকাপ  পাকিস্তানি টেস্ট ক্রিকেটারদের তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:অ্যালাইড ব্যাংক লিমিটেডের ক্রিকেটার বিষয়শ্রেণী:পাকিস্তান ইন্ডাস্ট্রিয়াল ডেভেলপমেন্ট ব্যাংকের ক্রিকেটার বিষয়শ্রেণী:করাচির ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি বি-এর ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তান কাস্টমসের ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:উইকেট-রক্ষক
নারীবাদী অভিজ্ঞতাবাদ হল নারীবাদী গবেষণার মধ্যেকার একটি দৃষ্টিভঙ্গি যা গবেষণা পদ্ধতি এবং অভিজ্ঞতাবাদের সাথে নারীবাদের উদ্দেশ্য এবং পর্যবেক্ষণকে একত্রিত করে। নারীবাদী অভিজ্ঞতাবাদ সাধারণত ইতিবাচকতার মূলধারার ধারণার সাথে যুক্ত। নারীবাদী অভিজ্ঞতাবাদ, প্রত্যক্ষবাদ সহ মূলধারার গবেষণা পদ্ধতির মধ্যে অপর্যাপ্ততা এবং পক্ষপাতিত্বের সমালোচনা করে।   নারীবাদী অভিজ্ঞতাবাদ হল তিনটি প্রধান নারীবাদী জ্ঞানতাত্ত্বিক দৃষ্টিভঙ্গির মধ্যে একটি। এর অন্য দুটি হল দৃষ্টিকোণমূলক নারীবাদ এবং উত্তর-সংগঠনমূলক / উত্তর-আধুনিক নারীবাদ।}}   উদাহরণ  আন্তর্জাতিক সম্পর্কের ক্ষেত্রে যুক্তিবাদী নারীবাদ রাজনৈতিক দৃষ্টিকোণ ব্যাখ্যা করার জন্য নারীবাদী অভিজ্ঞতাবাদ ব্যবহার করে। যুক্তিবাদী নারীবাদ রাষ্ট্র, আন্তর্জাতিক এবং প্রাতিষ্ঠানিক কর্মকর্তাদের পরীক্ষা করে দেখে এবং বিশেষভাবে এই কর্মকর্তা এবং লিঙ্গ সমস্যাগুলির মধ্যে কার্যকারণ সম্পর্ককে দেখে। এই ঘটনাগুলির সাথে লিঙ্গ সম্পর্কিত করতে পরিমাণগত তথ্য ব্যবহার করা হয়। এটি নির্দিষ্ট রাষ্ট্রীয় আচরণের সাথে সরাসরি লিঙ্গ তথ্যের সম্পর্ক স্থাপন করে বা পরোক্ষভাবে পরোক্ষ কার্যকারণ সম্পর্কের মাধ্যমে একটি "লিঙ্গ ব্যবধান" পরীক্ষা করে করতে পারে।}} আন্তর্জাতিক সম্পর্কের মধ্যে যুক্তিবাদী নারীবাদের সাথে যুক্ত জনপ্রিয় দৃষ্টিভঙ্গির মধ্যে রয়েছে প্রচলিত গঠনবাদ এবং পরিমাণগত শান্তি গবেষণা।    জ্ঞানতাত্ত্বিক দৃষ্টিকোণ    দৃষ্টিকোণমূলক নারীবাদ  অন্যান্য সমালোচনার মধ্যে, দৃষ্টিকোণমূলক নারীবাদ (যুক্তিবাদ  বিরোধীও বলা হয়), যুক্তি দেয় যে নারীবাদী অভিজ্ঞতাবাদ যেটি ব্যাখ্যা করতে পারে না তা হল রাজনৈতিক বিশ্ব কীভাবে কাজ করে তা বলতে পারা, কারণ এটি যে ভিত্তির উপর নির্মিত হয়েছে সেগুলি একই লিঙ্গযুক্ত অনুমানের উপর ভিত্তি করে তৈরি করা হয়েছে। সমস্ত মূলধারার বৈজ্ঞানিক অনুসন্ধানের মুখোমুখি হয় একই লিঙ্গযুক্ত অনুমান। নারীবাদী অভিজ্ঞতাবাদ যুক্তি দেয় যে, এর জ্ঞানতাত্ত্বিক দৃষ্টিভঙ্গির কারণে, এটি বৈজ্ঞানিক অনুসন্ধানের মধ্যে এই সহজাত লিঙ্গ পক্ষপাতের মোকাবিলা করতে পারে।   উত্তর-আধুনিক নারীবাদ  উত্তর-সংগঠনমূলক / উত্তর-আধুনিক নারীবাদী জ্ঞানতত্ত্ব সম্পূর্ণভাবে বিতর্কমূলক। এটি সামাজিক বিশ্লেষণের মাধ্যমে বুদ্ধির বিকাশের চেষ্টা করে; রাজনৈতিক জগতে নারীবাদী তত্ত্ব ব্যাখ্যা করার পরিবর্তে অনুবাদ করে।  নারীবাদী অভিজ্ঞতাবাদের গুণগত তথ্যের পক্ষপাতী হওয়ার সম্ভাবনা বেশি। বস্তুনিষ্ঠ পরিমাপ বিদ্যমান লিঙ্গ পক্ষপাত দূর করার জন্য গুরুত্বপূর্ণ হিসাবে দেখা হয়। উত্তর-সংগঠনমূলক অন্তর্নিহিতভাবে সামাজিক বিজ্ঞানে একটি বস্তুনিষ্ঠ সত্যের ধারণার বিরোধী। বিশ্বাস করা হয় যে, যারা মানব বিজ্ঞানের মধ্যে থেকে অধ্যয়ন করে তারা একই কাঠামোর দ্বারা আটকা পড়ে, যে সমাজে তারা অধ্যয়ন করে সেই সমাজ তাতে প্রভাবিত হয়।Buckler, S. (2010). Normative Theory. In D. Marsh, & G. Stoker (Eds.), Theory and Methods in Political Science (p. 170). New York: Palgrave Macmillan. উত্তর-সংগঠনমূলক নারীবাদ এই বিশ্বাসের সমালোচনা করে যে, যে কোনো দৃষ্টিভঙ্গিই নিরপেক্ষ; জ্ঞান খুঁজে পাওয়া যায় না কিন্তু তাকে নির্মান করা হয়।}} এই মতপার্থক্যের একটি নির্দিষ্ট ফলাফল হল যেভাবে দুটি তত্ত্ব লিঙ্গকে দেখে: নারীবাদী অভিজ্ঞতাবাদ দাবি করে যে লিঙ্গ পরিবর্তকগুলি জৈবিক লিঙ্গের উপর ভিত্তি করে তৈরি, যখন উত্তর-সংগঠনমূলক / উত্তর-আধুনিক নারীবাদ লিঙ্গকে একটি সামাজিকভাবে গঠিত সত্তা হিসাবে দেখে।}}   আরও দেখুন    নারীবাদ  উত্তর আধুনিক নারীবাদ  দৃষ্টিকোণমূলক নারীবাদ   তথ্যসূত্র   বিষয়শ্রেণী:নারীবাদ ও ইতিহাস বিষয়শ্রেণী:নারীবাদ ও সমাজ বিষয়শ্রেণী:নারীবাদী তত্ত্ব বিষয়শ্রেণী:নারীবাদী আন্দোলন ও মতাদর্শ
মুহাম্মদ খুরশীদ আলম সরকার বাংলাদেশ সুপ্রিম কোর্টের হাইকোর্ট বিভাগের একজন বিচারক। ২০১৭ সালের মাঝামাঝি থেকে শুরু করে ২০২২ সালের শেষ পর্যন্ত হাইকোর্টের কোম্পানি বেঞ্চের দায়িত্ব পালন করেছেন।    জীবনের প্রথমার্ধ  খুরশীদ আলম ১৯৭২ সালের ১ মার্চ জন্মগ্রহণ করেন। তিনি ঢাকা বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেন। পরবর্তীতে তিনি যুক্তরাজ্য থেকে আইনে দ্বিতীয় ডিগ্রিও সম্পন্ন করেছেন।   কর্মজীবন  খুরশীদ আলম ১৯৯৫ সালের ১ এপ্রিল জেলা আদালতের আইনজীবি হন। ১৯৯৬ সালের ৭ মার্চ, খুরশীদ আলম বাংলাদেশ সুপ্রিম কোর্টের হাইকোর্ট বিভাগের আইনজীবী হন। ২০১০ সালের ২৪ আগস্ট, খুরশীদ আলম বাংলাদেশ সুপ্রিম কোর্টের আপিল বিভাগের আইনজীবী হন। খুরশীদ আলম ২০১১ সালের ২০ অক্টোবর বাংলাদেশ সুপ্রিম কোর্টের হাইকোর্ট বিভাগে অতিরিক্ত বিচারক হিসাবে নিযুক্ত হন। ২০১২ সালের নভেম্বরে, খুরশীদ আলম ও বিচারপতি নাইমা হায়দার ঢাকা বিশ্ববিদ্যালয়ের নীতিমালার উপর স্থগিতাদেশ জারি করেন যা মাদ্রাসা ছাত্রদের তিন মাসের জন্য বিশ্ববিদ্যালয়ের আটটি বিভাগে ভর্তি হতে বাধা দেয়।  ২০১৩ সালের আগস্টে,  খুরশীদ আলম পরিবেশ অধিদপ্তর থেকে ছাড়পত্র না পাওয়া পর্যন্ত রাজধানী উন্নয়ন কর্তৃপক্ষ পরিচালিত পূর্বাচল নিউ টাউন প্রকল্পের উন্নয়ন কাজ সাময়িকভাবে বন্ধ করে দেন।  খুরশীদ আলমকে ২০১৩ সালের ৭ অক্টোবর হাইকোর্ট বিভাগের স্থায়ী বিচারপতি হিসেবে নিয়োগ দেওয়া হয়।  খুরশীদ আলম ও বিচারপতি মোহাম্মদ এমদাদুল হক ২০১১ সালের সংশোধনীর মাধ্যমে সংবিধানে ধর্মনিরপেক্ষতা পুনরুদ্ধার করা সত্ত্বেও ইসলামকে বাংলাদেশের রাষ্ট্রধর্ম হিসেবে চ্যালেঞ্জ জানিয়ে করা একটি পিটিশন খারিজ করে দেন।  ২০২০ সালের মার্চে, খুরশীদ আলম একজন অবসরপ্রাপ্ত বিচারককে ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেডের প্রধান করার সুপারিশ করেছিলেন, যার অর্থ প্রশান্ত কুমার হালদার আত্মসাৎ করেছিলেন। তিনি হালদারের বিরুদ্ধে গ্রেপ্তারি পরোয়ানাও জারি করেন। ২০২১ সালের জুলাইয়ে, তিনি কোম্পানির জন্য একটি পরিচালনা পর্ষদ এবং চেয়ারপারসন নিযুক্ত করেন।  ২০২১ সালের অক্টোবরে, খুরশীদ আলম অবসরপ্রাপ্ত বিচারক এএইচএম শামসুদ্দিন চৌধুরী মানিকের নেতৃত্বে আর্থিক সংকটের মধ্য দিয়ে যাওয়া ই-কমার্স সাইট ইভালিকে পরিচালনা করার জন্য একটি চার সদস্যের দল নিযুক্ত করেন।    ২০২২ সালের ৩ ফেব্রুয়ারি বিচারপতি মুহাম্মদ খুরশীদ আলম সরকার অবসরপ্রাপ্ত বিচারপতি এএইচএম শামসুদ্দিন চৌধুরী মানিককে জুবিলী ব্যাংকের অবসায়নকারী হিসাবে নিযুক্ত করেন।   তথ্যসূত্র   বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি
আবু তাহের মুজাহীদ আবদুল্লা (রণি) হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি বসিরহাট উত্তর বিধানসভা কেন্দ্রের বিধায়ক মুস্তাফা বিন কাসেম মারা গেলে ঐ আসনে ২০১১ সালের উপনির্বাচনে বিধায়ক হিসেবে নির্বাচিত হয়েছিলেন। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় বসিরহাট উত্তর বিধানসভা কেন্দ্রের বিধায়ক হিসেবে দায়িত্ব পালন করেছিলেন। ২০১৬ সালের পশ্চিমবঙ্গ বিধানসভা নির্বাচনে তিনি সিপিআইএমের রফিকুল ইসলাম মণ্ডলের নিকট পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:বসিরহাটের ব্যক্তি
দেউলগাঁও রাজ () ভারতের মহারাষ্ট্র রাজ্যের বুলদানা জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে দেউলগাঁও রাজ শহরের জনসংখ্যা হল ২৪,৩৭২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে দেউলগাঁও রাজ এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
হক (বিকল্প প্রতিবর্ণীকরণ: হক্ব, হক্ক) হল সত্যের সমার্থক আরবি প্রতিশব্দ। ইসলামে এই শব্দ দ্বারা সত্যের পাশাপাশি ন্যায় ও বাস্তবতাকে বোঝানো হয়।  আল-হক্ব হল আল্লাহ তাআলার ৯৯টি গুনবাচক নামের মধ্যে অন্যতম একটি নাম। সূফিবাদে, হক শব্দটি দ্বারা ঈশ্বরকে চূড়ান্ত বাস্তবতা হিসেবে গণ্য করা হয়। কোরআনে   আরও দেখুন    বহিঃসংযোগ   বিষয়শ্রেণী:ইসলামে ঈশ্বরের নাম বিষয়শ্রেণী:সত্য